CELEX: 62019CN0521
Language: et
Date: 2019-07-08 00:00:00
Title: kohtuasi C-521/19: Eelotsusetaotlus, mille on esitanud Tribunal Superior de Justicia de Galicia (Hispaania) 8. juulil 2019 – CB versus Tribunal Económico Administrativo Regional de Galicia

28.10.2019   
            
            
               ET
            
            
               Euroopa Liidu Teataja
            
            
               C 363/6
            
         
      Eelotsusetaotlus, mille on esitanud Tribunal Superior de Justicia de Galicia (Hispaania) 8. juulil 2019 – CB versus Tribunal Económico Administrativo Regional de Galicia
      (kohtuasi C-521/19)
      (2019/C 363/11)
      Kohtumenetluse keel: hispaania
      
         Eelotsusetaotluse esitanud kohus
      
      Tribunal Superior de Justicia de Galicia
      
         Põhikohtuasja pooled
      
      
         Apellant: CB
      
         Vastustaja apellatsioonimenetluses: Tribunal Económico Administrativo Regional de Galicia
      
         Eelotsuse küsimus
      
      Kas käibemaksudirektiivi (1) artikleid 73 ja 78 tuleb neutraalsuse, maksupettuse ja õiguse kuritarvitamise keelu ning konkurentsi õigusvastase moonutamise keelu põhimõtteid silmas pidades tõlgendada nii, et nendega on vastuolus riigisisene õigusnorm ja seda tõlgendav kohtupraktika, mille kohaselt tuleb juhtudel, kui maksuhaldur avastab käibemaksuga maksustatavad „mustad“ tehingud, mille kohta ei ole arvet esitatud, asuda seisukohale, et hind, milles pooled nimetatud tehingute puhul on kokku leppinud, sisaldab käibemaksu?
      Mistõttu on PETTUSE juhtudel, kui tehingut on maksuhalduri eest varjatud, võimalik asuda seisukohale, nagu võiks järeldada Euroopa Kohtu 28. juuli 2016. aasta kohtuotsusest (kohtuasi C-332/15 Astone (2)), 5. oktoobri 2016. aasta kohtuotsusest (kohtuasi C-576/15 Marinova (3)) ja 7. märtsi 2018. aasta kohtuotsusest Dobre (4), C-159/17, EU:C:2018:161, et üle antud ja saadud summad ei sisalda käibemaksu, et määrata kindlaks asjakohase maksu suurus ja vastav sanktsioon.
      
         (1)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347, lk 1).
      
         (2)  28. juuli 2016. aasta kohtuotsus Astone (C-332/15, EU:C:2016:614).
      
         (3)  5. oktoobri 2016. aasta kohtuotsus Maya Marinova (C-576/15, EU:C:2016:740).
      
         (4)  7. märtsi 2018. aasta kohtuotsus Dobre (C-159/17, EU:C:2018:161).